Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 191

40. Az 1995. decemberi ajánlások alkalmazási körének tisztázása érdekében mindazonáltal célszerû felhívni a figyelmet az alábbiakra: — az ajánlások nem sértik a szerzõdések odaítélésére alkalmazandó szabályokat, és különösen a 93/37/EGK és a 93/38/EK irányelv rendelkezéseit. Következésképpen semmilyen új kötelezettséget nem állapítanak meg a pályáztatást illetõen, hanem egyszerûen az a céljuk, hogy a projekttámogatókban tudatosítsák az azzal járó elõnyöket, ha elõzetes információt biztosítanak a lehetséges felhasználók számára. Az ilyen megközelítés lehetõvé teszi, hogy a legtöbb infrastruktúra-felhasználót vonzzák, és hogy csökkentsék a panaszok kockázatát az olyan szállítók részérõl, akik megkülönböztetve érezhetik magukat, ha számukra nem biztosítják a megfelelõ információt, — a mûködtetési követelményekkel indokolt kapacitás-fenntartási megállapodások elvben semmilyen nehézséget nem jelentenek a versenyszabályok alapján mindaddig, amíg az infrastruktúra nem túlterhelt, mivel nem jön létre a belépést gátló akadály, — torlódás esetén az ésszerû idõtartamra betervezett szállítási szolgáltatások hatékony mûködéséhez szükséges kapacitás-fenntartási megállapodás indokolhatja a mentesség megadását a 85. cikk (3) bekezdése alapján, amennyiben az abban megállapított valamennyi feltételnek eleget tesznek.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes